paragraph_text: 200px|desno|mini|Franjevački samostan i crkva u Dubrovniku Samostan i crkva unutar gradskih zidina počeli su se graditi 1317. godine, a glavnina radova dovršena je u 14. stoljeću. Prema novijim istraživanjima samostan nije premještan (prije se mislilo da je premješten sa zapadnog prilaza gradu) nego je ostao na starom mjestu, ali je opasan zidinama i na taj način postao sastavnim dijelom grada.<ref>Hrvatski restauratorski zavod, Otkriven zidni oslik u Franjevačkom samostanu u Dubrovniku, pristupljeno 23. rujna 2020. Prema Placi gleda bočna strana crkve. Vrata crkve nadsvođena su raskošnim gotičkim portalom, koji se jedini sačuvao u katastrofalnom potresu 1667. godine. Portal je djelo domaćih klesara braće Andrijića iz 1498. godine. Središnja je kamena pieta. Klaustar sa 120 stupova iz 1360. godine, koji nosi odlike kasne romanike (kapiteli stupova) i gotike (istanjene proporcije stupova i drugi elementi) podigao je Mihoje Brajkov iz Bara, a okružuje najstariji dubrovački vrt koji se u neprekidno njeguje od premještanja samostana unutar gradskih zidina.